2018 yilning 18 iyul kuni O‘zbekiston Respublikasi Prezidentining Afg‘oniston bo‘yicha maxsus vakili Ismatulla Irgashev TIVda Amerika Qo‘shma Shtatlari favqulodda va muxtor elchisi Pamela Leora Spratlen bilan uchrashdi. Suhbat chog‘ida Afg‘oniston bo‘yicha xalqaro konferensiya yakunlariga ko‘ra 2018-yil 27-martda qabul qilingan Toshkent deklaratsiyasini amalga oshirish nuqtayi nazaridan O‘zbekiston va AQSh hamkorligining amaliy jihatlari muhokama qilindi. Uchrashuvda O‘zbekiston – AQSh kun tartibining boshqa masalalari ham ko‘rib chiqildi.